

**07/2/2023**

**ΔΕΛΤΙΟ ΤΥΠΟΥ**

**Κλειστά αύριο τα σχολεία σε περιοχές της Αττικής που έχουν ακόμα προβλήματα από την κακοκαιρία – Τι προβλέπει η απόφαση του Περιφερειάρχη η οποία ελήφθη μετά από εισήγηση των δημάρχων**

**Ανοιχτές οι Λαϊκές Αγορές σε όλους τους δήμους**

**Γ. Πατούλης: «Προτεραιότητά μας η ασφάλεια μαθητών, γονέων και εκπαιδευτικού προσωπικού»**

Ο Περιφερειάρχης Αττικής Γ. Πατούλης, μετά από διαβούλευση με τους 66 δήμους της Αττικής, τις προβλέψεις της ΕΜΥ και τη σχετική ενημέρωση των μετεωρολόγων Θ. Κολυδά, και Θ. Καλύβα, τα αιτήματα των δημάρχων και με τη συμμετοχή των χωρικών Αντιπεριφερειαρχών, των Αντιπεριφερειαρχών Πολιτικής Προστασίας και Παιδείας προέβη στην απόφαση να παραμείνουν και αύριο κλειστά τα σχολεία Πρωτοβάθμιας και Δευτεροβάθμιας Εκπαίδευσης σε περιοχές που αντιμετωπίζουν ακόμα προβλήματα από την κακοκαιρία. Για τη λειτουργία των βρεφονηπιακών σταθμών και τις ώρες προσέλευσης στα σχολεία, οι δήμοι ως αρμόδιοι θα προβούν σε σχετικές ανακοινώσεις.

**Αναλυτικά πώς θα λειτουργήσουν τα σχολεία Πρωτοβάθμιας και Δευτεροβάθμιας Εκπαίδευσης σε όλες τις Περιφερειακές Ενότητες (Π.Ε.) της Αττικής:**

**Π. Ε. ΑΝΑΤΟΛΙΚΗΣ ΑΤΤΙΚΗΣ**

**Κλειστά στους δήμους:**

* Ωρωπού
* Διονύσου
* Αχαρνών
* Παλλήνης

\* Στο δήμο **Μαραθώνα**: θα είναι **κλειστά** σε Βαρνάβα-Γραμματικό και σε Μαραθώνα - Ν. Μάκρη **ανοιχτά**

**Ανοιχτά στους δήμους:**

* Ραφήνας -Πικερμίου
* Παιανίας
* Σπάτων – Αρτέμιδος
* Λαυρεωτικής
* Σαρωνικού
* Δήμος Κρωπίας (**Ανοιχτά Όλα. Κλειστό μόνο το Ειδικό Σχολείο του Δήμου Κρωπίας)**
* Μαρκοπούλου
* Βάρης -Βούλας -Βουλιαγμένης

**Π.Ε. ΒΟΡΕΙΟΥ ΤΟΜΕΑ ΑΘΗΝΩΝ**

**Κλειστά στους δήμους:**

* Αμαρουσίου
* Βριλησσίων
* Ηρακλείου
* Κηφισιάς
* Λυκόβρυσης-Πεύκης
* Μεταμορφώσεως
* Νέας Ιωνίας
* Πεντέλης
* Χαλανδρίου

**Ανοιχτά στους δήμους:**

* Αγίας Παρασκευής
* Παπάγου-Χολαργού
* Φιλοθέης-Ψυχικού

**Π.Ε. ΔΥΤΙΚΟΥ ΤΟΜΕΑ ΑΘΗΝΩΝ: Όλα ανοιχτά (εκτός από συγκεκριμένα σχολεία του Δήμου Πετρούπολης\*)**

**Ανοιχτά στους δήμους:**

* Αγίας Βαρβάρας
* Αναργύρων-Καματερού
* Αιγάλεω
* Ιλίου Δήμο Περιστερίου
* Χαϊδαρίου

Στον δήμο **Πετρούπολης** θα λειτουργήσουν όλα εκτός από τα παρακάτω σχολεία που θα παραμείνουν **κλειστά:**

1. **Νηπιαγωγείο 1Ο /2Ο / 6Ο / 7Ο /12Ο/15Ο /16Ο/ 17Ο /17Ο ΠΑΡΑΡΤΗΜΑ / 19Ο /  20Ο**
2. **Δημοτικό 1Ο / 4Ο /7Ο /8Ο /9Ο**
3. **Γυμνάσιο 4Ο  / 6Ο**
4. **Γενικό λύκειο 2Ο /3Ο**

**Π.Ε. ΔΥΤΙΚΗΣ ΑΤΤΙΚΗΣ**

**Κλειστά στους δήμους:**

* Ελευσίνας
* Μάνδρας-Ειδυλλίας
* Φυλής

**Ανοιχτά στους δήμους:**

* Ασπροπύργου
* Δήμος Μεγαρέων

**Π.Ε. ΝΗΣΩΝ**

**Κλειστά στο Δήμο:**

* Σαλαμίνας

**Ανοιχτά στους δήμους**:

* Αγκιστρίου
* Δήμος Αίγινας
* Δήμος Κυθήρων
* Δήμος Πόρου
* Σπετσών
* Ύδρας
* Τροιζηνίας-Μεθάνων

**Π.Ε. ΚΕΝΤΡΙΚΟΥ ΤΟΜΕΑ ΑΘΗΝΩΝ Όλα ανοιχτά**

* Δήμος Αθηναίων
* Δήμος Βύρωνος
* Δήμος Γαλατσίου
* Δήμος Δάφνης-Υμηττού
* Δήμος Ζωγράφου
* Δήμος Ηλιούπολης
* Δήμος Καισαριανής
* Δήμος Φιλαδελφείας-Χαλκηδόνας

**Π.Ε. ΠΕΙΡΑΙΑ: Όλα ανοιχτά**

* Δήμος Πειραιώς
* Δήμος Νίκαιας-Αγίου Ιωάννη Ρέντη
* Δήμος Κορυδαλλού
* Δήμος Κερατσινίου-Δραπετσώνας
* Δήμος Περάματος

**Π.Ε. ΝΟΤΙΟΥ ΤΟΜΕΑ ΑΘΗΝΩΝ: Όλα ανοιχτά**

* Δήμος Αγίου Δημητρίου
* Δήμος Αλίμου
* Δήμος Γλυφάδας
* Δήμος Ελληνικού-Αργυρούπολης
* Δήμος Καλλιθέας
* Δήμος Μοσχάτου-Ταύρου
* Δήμος Νέας Σμύρνης
* Δήμος Παλαιού Φαλήρου

Ο Περιφερειάρχης Γ. Πατούλης ευχαρίστησε θερμά τους δημάρχους, τους Αντιπεριφερειάρχες και όλα τα στελέχη της Περιφέρειας και των Δήμων. Να σημειωθεί ότι οι λαϊκές αγορές θα είναι ανοιχτές σε όλη την Αττική.

Ο Περιφερειάρχης Αττικής Γ. Πατούλης επισημαίνει σχετικά:

«Η λήψη απόφασης για τη λειτουργία ή όχι των σχολείων λαμβάνεται με βάση την εκτίμηση των δεδομένων που έχουμε, τόσο από τις δημοτικές αρχές, όσο και σε επίπεδο μετεωρολογικών εκτιμήσεων. Απόλυτη προτεραιότητά μας παραμένει η ασφάλεια των μαθητών, των γονέων τους και του εκπαιδευτικού προσωπικού. Οι χωρικοί αντιπεριφερειάρχες, οι αντιπεριφερειάρχες Πολιτικής Προστασίας, Οικονομικών και Παιδείας και το σύνολο των στελεχών μας βρίσκονται συνεχώς σε κινητοποίηση προκειμένου να αντιμετωπιστούν τα όποια ζητήματα προκύπτουν».

Η Περιφέρεια Αττικής παρακολουθεί την εξέλιξη των φαινομένων και αφού αξιολογήσει την κατάσταση με νεότερη ανακοίνωση θα κάνει γνωστό αν θα παραταθεί το κλείσιμο των σχολείων σε ορισμένες περιοχές και την Πέμπτη 9 Φεβρουαρίου.

**Γραφείο Τύπου**